Sagelvvatn naturreservat

Sagelvvatn naturreservat er et naturreservat i Balsfjord kommune i Troms. Det omfatter et våtmarksområde ved sørenden av Sagelvvatnet, bestående av myrer og sumpmark omkring munningen til to mindre elver, Tømmerelva og Langvasselva. Det er et verdifullt trekkområde for mange forskjellige våtmarksfugler, hvorav noen hekkende. Blant artene er horndykker, krikkand, siland, enkeltbekkasin og hettemåse.

Reservatet ble opprettet i 2004 for å bevare et karakteristisk myr- og våtmarksområde.

 Referanser 

Kategori:Verneområder i Balsfjord
Kategori:Verneområder opprettet i 2004
Kategori:Naturreservater i Troms
Kategori:Våtmarker i Norge